ზღარბი სონიკი (ფილმი)

„ზღარბი სონიკი" (ინგლ. Sonic the Hedgehog)  — 2020 წლის სათავგადასავლო, კომედიური ფილმი, რომელიც დაფუძნებულია Sega– ს მიერ გამოცემული ამავე სახელწოდების ვიდეო თამაშების ფრანჩაიზზე . ფილმის რეჟისორია ჯეფ ფოულერი, ხოლო სცენარის ავტორია პატ კეისი და ჯოშ მილერი. ფილმში მთავარ როლებს ასრულებენ: ბენ შვარცი, როგორც ზღარბი სონიკი და ჯიმ კერი, როგორც ექიმი რობოტნიკი, ასევე ჯეიმზ მარსდენი, თიკა სამპტერი, ნატაშა როტველი, ადამ პალი და ნილ მაკდონაუ. ფილმში სონიკი თანამშრომლობს ადგილობრივ ქალაქის შერიფ ტომ ვახოვსკისთან, რათა იპოვონ დაკარგული ბეჭდები და გაექცნენ ექიმ რობოტნიკს.

ფილმის განვითარება დაიწყო 1990-იან წლებში, მაგრამ არ გამოსულა მანამ, სანამ Sony Pictures- მა ფილმის წარმოების უფლებები არ მოიპოვა 2013 წელს. წარმოება გულისხმობდა Sega Sammy– ს იაპონური სტუდიის Marza Animation Planet–თან თანამშრომლობას,. მას შემდეგ, რაც Sony– მ პროექტი შეცვალა, Paramount Pictures– მა ის 2017 წელს შეიძინა. მსახიობების უმეტესობამ კონტრაქტს ხელი მოაწერა 2018 წლის აგვისტომდე და ძირითადი გადაღებები შედგა იმავე წლის სექტემბერ-ოქტომბრამდე ვანკუვერში და ვანკუვერის კუნძულზე. 2019 წელს პირველ ტრეილერზე ნეგატიური რეაქციის შემდეგ, ფილმის გამოშვება სამი თვით გადაიდო, რომ სონიკის ვიზუალური ეფექტები შეეცვალათ.

ზღარბი სონიკი-ის პრემიერა შედგა Paramount Pictures სტუდიის ლოტზე 2020 წლის 25 იანვარს, ხოლო თეატრალურად გამოვიდა შეერთებულ შტატებში 2020 წლის 14 თებერვალს. კრიტიკოსებმა შეაქეს შესრულება (განსაკუთრებით შვარცისა და კერის), სონიკის პერსონაჟის დიზაინი და ანიმაცია, ვიზუალური ეფექტები, მოქმედების სცენები და წყაროებისადმი ერთგულება, მაგრამ გააკრიტიკეს სიუჟეტი ორიგინალობის ნაკლებობის გამო. ფილმმა დაამყარა რეკორდი შემოსავლის მხრივ ვიდეო თამაშების ეკრანიზაციისთვის შეერთებულ შტატებსა და კანადაში. ფილმმა მსოფლიოს მასშტაბით 3190 მილიონზე მეტი გამოიმიშავა და გადხა 2020 წლის მეექვსე ყველაზე შემოსავლიანი ფილმი და ყველაზე შემოსავლიანი ვიდეო თამაშების ფილმების ადაპტაცია ჩრდილოეთ ამერიკაში. ფილმის გარგრძელება 2022 წლის 8 აპრილს გამოვა.

 სამსახიობო ჯგუფი 

 ბენ შვარცი, როგორც ზღარბი სონიკი: ანტროპომორფული ლურჯი ზღარბი ზეადამიანური სიჩქარით, რომელიც გაურბის რობოტნიკს და შეერთებული შტატების მთავრობას. შვარმცმა პერსონაჟის გახმოვანებასთან ერთად მისი მიმიკებიც გადაიღო.
 ბენჯამინ ლ. ვალიჩი, როგორც პატარა სონიკი.
 ჯიმ კერი რობოტნიკის როლში : შეშლილი მეცნიერი და გამომგონებელი, რომელიც დასდევს სონიკს თავისი ექსპერიმენტებისთვის.
 ჯეიმზ მარსდენი თომას მაიკლ „ტომ" ვახოვსკის როლში: გრინ ჰილსის შერიფი, რომელსაც სურს სან-ფრანცისკოს პოლიციის დეპარტამენტში დაიწყოს მუშაობა. ის მეგობრობს სონიკთან და ეხმარება მას რობოტნიკის შეჩერებაში.
 თიკა სამპტერი მადი ვახოვსკის როლში: ვეტერინარი და ტომის ცოლი, რომლებიც მოგვიანებით სონიკს ეხმარება.
 ლი მაჯდუბი, როგორც აგენტ სტოუნი: მთავრობის აგენტი, რომელიც მუშაობს რობოტნიკისთვის.
 ნატაშა როტველი როგორც რეიჩელი: მადის უფროსი და, რომელსაც არ მოსწონს ტომი და თავის დას მოუწოდებს მიატოვოს იგი.
 მელოდი ნოსიფო - ნიმანი ჯოჯოს როლში: რეიჩელის ქალიშვილი და მადის დისშვილი.
 ადამ პალი უეიდ უიპლის როლში: გრინ ჰილსის პოლიციელი და ტომის მეგობარი.
 ნილ მაკდონაუ, როგორც მაიორი ბენინგტონი: ჯარისკაცი, რომელსაც რობოტნიკი არ მოსწონს. 
 ტომ ბატლერი, როგორც მეთაური უოლტერსი: გაერთიანებული შტაბის უფროსის ვიცე-თავმჯდომარე, რომელიც რობოტნიკს ავალებს სონიკის გამოკვლევას.
 ფრენკ ტ. ტერნერი როგორც გიჟი კარლი: შეთქმულების თეორეტიკოსი, რომელიც ცდილობს დაამტკიცოს სონიკის არსებობა და მას მოიხსენიებს როგორც „ლურჯი ეშმაკი".

 წარმოება 

 კასტინგი 
29 მაისს, 2018, გავრცელდა ინფორმაცია, რომ პოლ რადთან მიმდინარეობდა მოლაპარაკებები ტომის როლზე. მოგვიანებით მან როლზე უარი განაცხადა. ერთი დღის შემდეგ ცნობილი გახდა, რომ ჯეიმზ მარსდენი რომელიმე პერსონაჟის როლს შეასრულებდა, მოგვიანებით კი ის ტომ ვახოვსკის როლზე დაამტკიცეს. 2018 წლის ივნისში თიკა სამპტერის ტომის ცოლის როლზე, ჯიმ კერი კი ბოროტმოქმედის, დოქტორ რობოტნიკის როლზე დამტკიცდა. 2018 წლის აგვისტოში სამსახიობო ჯგუფს ბენ შვარცი შეუერთდა, როგორც ზღარბი სონიკი. ორიგინალი ვიდეო თამაშების გულშემატკივარი შვარცი მას შემდეგ შეარჩიეს, რაც ფოლერმა და მილერმა სხვა პროექტების გამო კასტინგზე უარი განაცხადეს.

 გადაღებები 
ძირითადი გადაღებები დაიწყო 2018 წლის სექტემბრის შუა რიცხვებში და დასრულდა ვანკუვერში, ლადისმიტში და ვანკუვერის კუნძულზე 2018 წლის 16 ოქტომბერს. დამატებითი ფოტოგრაფია ოქტომბერში შედგა ნიუ იორკში, სადაც კერიმ გადაიღო თავისი სცენები. ფილმის ზოგიერთი სცენა გადაიღეს ლივა ოაზისში, არაბთა გაერთიანებულ საემიროებში.

 რესურსები ინტერნეტში 






სქოლიო

კატეგორია:სუპერგმირული ფილმები
კატეგორია:Sonic the Hedgehog
კატეგორია:Paramount Pictures-ის ფილმები
კატეგორია:Original Film-ის ფილმები
კატეგორია:იაპონური ფილმები
კატეგორია:ნიუ-იორკში გადაღებული ფილმები
კატეგორია:ფილმები უცხოპლანეტელებზე
კატეგორია:ინგლისურენოვანი ფილმები
კატეგორია:ამერიკული სუპერგმირული ფილმები
კატეგორია:ამერიკული სამეცნიერო ფანტასტიკური მოქმედებითი ფილმები
კატეგორია:ამერიკული ფილმები
კატეგორია:ამერიკული ფენტეზი ფილმები
კატეგორია:ამერიკული სათავგადასავლო ფენტეზი ფილმები
კატეგორია:ამერიკული კომპიუტერული ანიმაციური ფილმები
კატეგორია:ამერიკული მოქმედებითი-სათავგადასავლო ფილმები
კატეგორია:ამერიკული საბავშვო კომედიური ფილმები
კატეგორია:ამერიკული საბავშვო სათავგადასავლო ფილმები
კატეგორია:2020 წლის ფილმები